POLY ร่วง 6% รับขึ้น XD วันแรก-ติดแคชบาลานซ์
POLY ร่วง 6% รับขึ้น XD วันนี้ จ่ายปันผล 0.08 บ. พ่วงอยู่ในช่วงติดแคชบาลานซ์ จะสิ้นสุดวันที่ 16 ธ.ค.65
POLY ร่วง 6% รับขึ้น XD วันนี้ จ่ายปันผล 0.08 บ. พ่วงอยู่ในช่วงติดแคชบาลานซ์ จะสิ้นสุดวันที่ 16 ธ.ค.65
29 พ.ย. 2565

ผู้สื่อข่าวรายงานว่า วันนี้ (29 พ.ย. 65) ราคาหุ้น บริษัท โพลีเน็ต จำกัด (มหาชน) หรือ POLY ณ เวลา 11:24 น. อยู่ที่ระดับ 15.00 บาท ลบไป 0.90 บาท หรือลงไป 5.66% สูงสุดที่ระดับ 16.00 บาท ต่ำสุดที่ระดับ 14.80 บาท ด้วยมูลค่าการซื้อขาย 80.37 ล้านบาท

สำหรับราคาหุ้นอ่อนตัวลงตามทฤษฎีเมื่อวันขึ้นเครื่องหมาย XD ผู้ซื้อหลักทรัพย์ไม่ได้สิทธิรับเงินปันผล ราคาหุ้นมักปรับตัวลงประมาณเงินปันผล โดย POLY ประกาศจ่ายปันผลโดยให้อัตราการจ่ายเงินปันผลเป็นเงินสด 0.08 บาทต่อหุ้น โดยวันที่ไม่ได้รับสิทธิปันผล (XD) 29 พ.ย. 65 และวันที่จ่ายปันผล 13 ธ.ค. 65
นอกจากนี้ตลาดหลักทรัพย์แห่งประเทศไทย (ตลท.) ประกาศให้ POLY เป็นหลักทรัพย์เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance มีผลตั้งแต่วันที่ 28 พ.ย.65 และจะสิ้นสุดวันที่ 16 ธ.ค.65